ΓΡΑΠΤΗ ΕΡΩΤΗΣΗ E-1966/00

υποβολή: Jos Ribeiro e Castro (UEN) προς την Επιτροπή

(21 Ιουνίου 2000)

Θέμα: Το σκάνδαλο της χρήσης αναβολικών στην πρώην Λαϊκή Δημοκρατία της Γερμανίας

Στη Γερμανία διεξήχθη η δίκη των κκ. Manfred Ewald και Manfred Hoeppner, με την κατηγορία ότι,πό την ιδιότητά τους, αντίστοιχα, του Προέδρου της Αθλητικής Συνομοσπονδίας της πρώην Λαϊκής Δημοκρατίας της Γερμανίας και του βοηθού διευθυντή της Υπηρεσίας Αθλητιατρικής επίσης στην πρώην Λαϊκή Δημοκρατία της Γερμανίας, προήγαν τη συστηματική χρήση αναβολικών εκ μέρους των αθλητών της πρώην Λαϊκής Δημοκρατίας της Γερμανίας. Τα άτομα αυτά κατηγορούνται για συνέργια σε σωματικές βλάβες, που προκλήθηκαν σε 142 αθλήτριες, καθώς και για τη δημιουργία συστήματος με στόχο τη μαζική παραγωγή πρωταθλητών.

Δεν είναι η πρώτη δίκη για το θέμα αυτό. Ήδη στο παρελθόνπήρξαν καταδίκες.

Η Επιτροπή έχει θέσει ως προτεραιότητα, στον τομέα του αθλητισμού, την καταπολέμηση της χρήσης αναβολικών.

Οι περιπτώσεις αυτές προκαλούν πραγματική φρίκη και αποτελούν αδιάψευστη και συγκλονιστική μαρτυρία για τη βίαιη χρήση του αθλητισμού εις βάρος τηςγείας και ενάντια σε βασικούς κανόνες ανθρωπισμού, στην πρώην κομμουνιστική Γερμανία. Οι περιπτώσεις αυτές θα πρέπει να προβληθούν ως παραδείγματα προς αποφυγήν, πριν τις καλύψει το πέπλο της λήθης" το μόνο θετικό αποτέλεσμα που μπορεί να προκύψει από αυτές για το μέλλον είναι να μην επαναληφθούν.

Κατά συνέπεια, ερωτάται η Επιτροπή αν παρακολούθησε τις προαναφερθείσες δίκες, καθώς και τις προηγούμενες με παρόμοιο αντικείμενο; Με βάση τις τρομακτικές αυτές εμπειρίες της πρώην Λαϊκής Δημοκρατίας της Γερμανίας, σκοπεύει να προαγάγει δράσεις έρευνας, ενημέρωσης και εκπαίδευσης οι οποίες, στο πλαίσιο μιας αποφασιστικής πολιτικής κατά της χρήσης αναβολικών, θα συμβάλουν στην καταπολέμηση παρόμοιων περιπτώσεων, σήμερα ή στο μέλλον, και θα προστατεύσουν αποτελεσματικά τις μελλοντικές γενεές αθλητών από τιςπερβολές και τις καταχρήσεις αυτές;

Απάντηση της κ. Reding Εξ ονόματος της Επιτροπής

(19 Σεπτεμβρίου 2000)

Η Επιτροπή παρακολούθησε με ενδιαφέρον τις δίκες για την πρώην Λαϊκή Δημοκρατία της Γερμανίας (ΛΔΓ) και το ντόπινγκ.

Η Επιτροπή συμμερίζεται την άποψη ότι αυτού του είδους οι πρακτικές πρέπει να καταδικάζονται με θέρμη. Έχει ζωτική σημασία να μην επανεμφανιστούν τα αποτελέσματα της πολιτικής κινητοποίησης -που ήταν εμφανή στην πρώην ΛΔΓ- στο σημερινό περιβάλλον μέσω άλλων μέσων όπως ηπερεμπορευματοποίηση.

Ο Πρόεδρος της Επιτροπής αναφέρθηκε στην καταπολέμηση του ντόπινγκ στις 21 Ιουλίου 1999 στην πρώτη του ομιλία στο Κοινοβούλιο. Η θέση της Επιτροπής παρατίθεται σε ανακοίνωσή της σχετικά με σχέδιο κοινοτικής στήριξης της καταπολέμησης του ντόπινγκ στον αθλητισμό(1) που εκδόθηκε την 1η Δεκεμβρίου 1999.

Το σχέδιο στήριξης περιλαμβάνει ευρεία κλίμακα ενδεχόμενων κοινοτικών δράσεων που μπορούν ναλοποιηθούν μέσω πολλών και διαφορετικών τομέων πολιτικής που κυμαίνονται από τη δημόσιαγεία έως τη δικαιοσύνη και τις εσωτερικέςποθέσεις. Η έρευνα περιλαμβάνεται ως ένας από τους κύριους τομείς όπου πρέπει να εστιαστεί η προσοχή.

Η Επιτροπή επίσης στοχεύει ναποστηρίξει ορισμένες πρότυπες ενέργειες στον τομέα της εκπαίδευσης και της ενημέρωσης.

Μέσω της εν λόγω διαρθρωμένης δέσμης μέτρων η Επιτροπή στοχεύει να ενισχύσει τη δραστηριοποίηση των αθλητικών οργανώσεων, που πρέπει να τεθούν επί κεφαλής, για την καταπολέμηση της εν λόγω μάστιγας που πλήττει σοβαρά την εικόνα του αθλητισμού.

(1) COM(1999)643 τελικό.